Լուիս Արտիմե

**Լուիս Արտիմե** (, ), արգենտինացի նախկին ֆուտբոլիստ է, հանդես է եկել հարձակվողի դիրքում, 1990-ականների արգենտինացի ֆուտբոլիստ Լուիս Ֆաբիան Արտիմեի հայրը։

## Կենսագրություն
Արտիմեն ծնվել է 1938 թվականին, Մենդոսա նահանգի Պարկե Սիվիտում։ Իր կարիերան սկսել է «Ատլետիկո Ատլանտա» ակումբում, սակայն 1962 թվականին տեղափոխվել է արգենտինական անվանի «Ռիվեր Փլեյթ», որտեղ երեք անգամ դարձել է Արգենտինայի լավագույն ռմբարկու։ 1966 թվականին նա տեղափոխվել է «Ինդեպենդյենտե», որտեղ օգնել է թիմին հաղթել 1967 թվականի ազգային առաջնությունում, ինչպես նաև դարձել է մրցաշարի լավագույն ռմբարկու։ 1969 թվականին նա տեղափոխվել է Բրազիլիա՝ «Պալմեյրասի» կազմում խաղալու, սակայն երկար չի մնացել և շուտով հեռացել է ու միանացել Ուրուգվայի «Նասիոնալին»։ Նրա առաջին մրցաշրջանը «Նասիոնալում» ամենաարդյունավետն է եղել․ նա անընդմեջ նվաճել է Ուրուգվայի առաջնության երեք տիտղոս՝ յուրաքանչյուր մրցաշարում դառնալով լավագույն ռմբարկու, իսկ 1971 թվականին օգնել է թիմին հաղթել Լիբերտադորեսի գավաթը։

1972 թվականին նա երկրորդ անգամ փորձել  իր բախտը Բրազիլիայում, բայց «Ֆլումինենսեում» ընդամենը մեկ մրցաշրջան անցկացնելուց հետո կրկին վերադարձել է  Ուրուգվայի «Նասիոնալ»։ Նրա երկրորդ փորձը «Նասիոնալում» ստվերի տակ է մնացել հավերժական մրցակից «Պենյարոլի» հաջողությունների պատճառով։ Արտիմեն հեռացել է ֆուտբոլից 1974 թվականին։

## Ազգային հավաքական
Արգենտինայի ֆուտբոլի ազգային հավաքականում Արտիմեն 25 խաղում խփել է 24 գոլ, ինչը նրան դարձրել է Արգենտինայի 8-րդ լավագույն ռմբարկուն մինչ օրս։ Արգենտինայի հավաքականում նրա արդյունավետությունը՝ մեկ խաղում միջինը 0.96 գոլ, նրան դարձնում է արգենտինական միջազգային ֆուտբոլի ամենաարդյունավետ ռմբարկուներից մեկը։ Նա մասնակցել է 1966 թվականի ՖԻՖԱ-ի աշխարհի առաջնությանը և 1967 թվականի Հարավամերիկյան առաջնությանը, որտեղ դարձել է լավագույն ռմբարկու։

Իր կարիերայի ընթացքում խփել է ավելի քան 400 գոլ, իսկ ընկերական հանդիպումներն էլ ներառյալ՝ ավելի քան 1000 գոլ։ 

## Նվաճումներ
### Ակումբային
*Ազգերի գավաթի հաղթող՝ 1964
*Արգենտինայի չեմպիոն՝ 1967 
*Ուրուգվայի չեմպիոն՝ 1969, 1970, 1971
*Լիբերտադորեսի գավաթի հաղթող՝ 1971
*Միջմայրցամաքային գավաթի հաղթող՝ 1971
*Միջամերիկյան գավաթի հաղթող՝ 1972
### Անձնական
*Արգենտինայի առաջնության լավագույն ռմբարկու՝ 1962 (25 գոլ), 1963 (25 գոլ), 1966 (23 գոլ), 1967-N (11 գոլ)
*Հարավային Ամերիկայի առաջնության լավագույն ռմբարկու՝ 1967 (5 գոլ)
*Ուրուգվայի առաջնության լավագույն ռմբարկու՝ 1969 (24 գոլ), 1970 (21 գոլ), 1971 (16 գոլ)
*Մոնտեվիդեոյի գավաթի լավագույն ռմբարկու՝ 1970 (6 գոլ)
*Լիբերտադորեսի գավաթի լավագույն ռմբարկու՝ 1971 (10 գոլ)
## Վիճակագրություն

## Ծանոթագրություններ

## Արտաքին հղումներ
* Матчи Артиме за сборную
* Интервью на sentimientobohemio.com.ar
* Профиль на footballplayers.ru
* [Статья на diariodemocracia.com
* http://www.fussballdaten.de/spieler/artimeluis/ Профиль на fussballdaten.de
* Статья на wordpress.com
* Статья на blogspot.com
* Сборная Аргентины 60-х

 
Կատեգորիա:Ռիվեր Փլեյթի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Ֆլումինենսեի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Արգենտինացի ֆուտբոլային մարզիչներ
Կատեգորիա:Սան Լորենսոյի ֆուտբոլիստներ